Luni, 4 martie, puțin trecut de ora 18.00, i-am întâlnit pe câțiva membri ai stafului filialei AUR Giurgiu, în fața cortului amplasat de aceștia în Piața Centrală a municipiului.
Printre aceștia i-am recunoscut pe Bogdan Bratu (foto mijloc), președintele Organizației municipale AUR Giurgiu și totodată candidatul filialei la Primăria Giurgiu, Laurenția Finat (foto dreapta), – președinta organizației județene de femei și Ionuț Dobrescu (foto stânga)- secretarul filialei AUR Giurgiu.
Cei trei ne-au făcut câteva precizări privind locurile în care giurgiuvenii vor putea intra în relație directă cu conducerea și membrii filialei AUR.
În momentul de față sunt instalate două corturi amplasate, unul în Piața Centrală și un altul în fața Spitalului Județean, urmând ca în perioada următoare să mai fie amplasate încă trei, în următoarele zone :cartierul Tineretului, în zona Autogară și pe Bulevardul "1 Decembrie 1918" ( zona brutăriei).
Zilnic, candidatul AUR la Primărie, Bogdan BRATU, va merge, prin rotație, pe la toate corturile de campanie ale partidului, unde, într-un interval de o oră, se va întâlni cu cetățenii și va purta un dialog cu aceștia, răspunzând la eventuale lor întrebări.
La acest moment membrii AUR Giurgiu strâng în cadrul acestor corturi, semnături pentru alegerile Europarlamentare.
Pentru cei interesați, programul este cuprins între orele 9.00 și 17.00, cetățenii putând astfel să semneze pentru viitori candidații AUR în Parlamentul European și de asemenea pot oferi sugestii, pot veni cu inițiative pentru îmbunătățirea vieții comunității, propunând politici administrative de care membrii AUR, și în mod special cei ce vor fi aleși din partea acestui partid, vor trebui să țină cont.
De precizat că de săptămăna viitoare se va trece la a doua etapă, aceea de strângere de semnături pentru funcția de primar al Municipiului Giurgiu, funcție pe care AUR i-a adjudecat-o lui Bogdan BRATU, cetățenii fiind așteptați să vină și să semneze pentru validarea candidaturii acestuia.
(Jurnal)